Pe 15 august 2014, Manea s-a accidentat grav într-un meci amical desfășurat la Sala Polivalentă din București, suferind o ruptură a ligamentelor încrucișate și fiind obligată să stea mai multe luni în afara terenului de joc. După refacere, Oana Manea a revenit asupra deciziei de retragere și s-a întors la echipa națională a României, cu care a participat la campania de calificare la Campionatul Mondial din 2015.